Oe Rasmussen - Foredrag - ARTE Booking - Tlf. 3848 1400
Foredrag af Ole Rasmussen:
Foredrag 1: Rekruttering og fastholdelse af frivillige
Mange organisationer som arbejder med frivillige, oplever udfordringer med enten fastholdelse eller rekruttering – eller begge dele. Hør hvordan man i Muskelsvindfonden har stoppet rekrutteringen og satset på fastholdelse, og hvordan det har ført til rekruttering. Ole Rasmussen fortæller levende om processen og om hvordan I kan gå til rekruttering og fastholdelse i fremtiden.
Foredrag 2: Frivillig-kultur
Ole Rasmussen fra Muskelsvindfonden fortæller om arbejdet med kultur i festivalbranchen. Her har fokus de seneste år rykket mere og mere hen på gæsternes oplevelse. Glade gæster kommer igen og er de bedste ambassadører. I Danmark er det de frivillige som bærer mange arrangementer og events. Frivillighedskulturen kan vi påvirke og stille krav til – det er bare ikke ligegyldigt hvordan vi gør det! Kulturen bærer det hele – Engagement, niveau af service og til sidst – gæstens oplevelse.
Foredrag 3: Ledelse af frivillige
I alle sammenhænge hvor vi er sammen med et formål, er der brig for ledelse. I dette foredrag tages der udgangspunkt i den frivillige kontekst. Ledelse af frivillige adskiller sig fra traditionel ledelse på flere punkter. De væsentligste handler om anerkendelse, motivation og incitament/belønning. Som eksempel, når vi vil anerkende en medarbejder for en ekstra indsats, kan vi give en fridag eller en bonus – Men en frivillig vil ofte føle sig mere anerkendt ved at få mere arbejde og ansvar!
Foredrag 4: Konfliktforebyggende kommunikation
Kender du det, når det er de andres skyld når noget ikke er gået godt – Når salgstallene ikke er nået eller der er opstået konflikt? Her tager vi fat på det som ligger under vores adfærd, nemlig vores tilgang til andre mennesker omkring os. Konfliktforebyggende kommunikation handler om at stræbe efter en kultur med lidt færre konflikter, også selv om niveauet i forvejen er lavt. Selv små konflikter koster, både energi og penge – mange penge.
Foredrag 5: Anerkendelse af frivillige
I Muskelsvindfonden ved vi at frivilligheden er noget man skal investere i. Det gælder både økonomisk og menneskeligt. De økonomiske rammer er jo ofte givet på forhånd, men ofte vil det være værd at kikke på hvordan midlerne er brugt. Den menneskelige investering er ganske gratis, men det gør den ikke lettere at have med at gøre. Investeringen i den enkelte frivillige er vigtig for engagement og kultur og kan godt sættes i system. Ved at styrke følelsen af at være anerkendt hos dine frivillige, styrker du både loyalitet, engagement og handlekraft.
Foredrag 6: Det gode bestyrelsesarbejde
De fleste bestyrelseskurser handler om regler, rammer og ansvar – og det er også vigtigt. Men, når den daglige drift rammer os, handler det om forståelse for: samarbejde, visions- og strategiarbejde samt bestyrelses opgaver. Bliv inspireret til at styrke dit bestyrelsesarbejde, både ift. opgaverne og dem opgaverne skal løses sammen med.
Foredrag med Ole Rasmussen booker du hos ARTE Booking på telefon 3848 1400 eller på mail booking@artebooking.dk.
Frivillighed, Kommunikation, Ledelse